Mida see tähendab omada tugevat usku?
Oled sa kunagi näinud kedagi, kellel on uskumatult vankumatu usk?
Oled sa kunagi mõelnud, miks räägib Piibel usuvõitlusest?
Miks kutsutakse meid enam kui võitjateks,
kui elus poleks midagi, mida võita?
Tänud liitumast taas Hillsong TV7'ga.
Mina olen Brian Houston
ja ma olen Hillsongi koguduse vanempastor.
Olen nii tänulik võimaluse eest kuulutada elu sõnu läbi teleekraani.
Nautige tänast sõnumit!
Eelmises saates...
Tänase sõnumi pealkiri on: "Minu usk - minu tugevus".
Usk on üks võimas asi!
Mitte vaid usk sellesse, mida Jumal teeb,
aga ka sellesse, kes Jumal on.
Heebrealastele 11:33-34 räägib inimestest,
"kes usu läbi vallutasid kuningriike, mõistsid kohut, said kätte tõotusi,
sulgesid lõvide suud..."
Mulle tundub see küll igati jõulise ja tugeva usuna.
"...kustutasid tule väe, pääsesid pakku mõõgatera eest,
said nõtrusest tugevaks ja vägevaks sõjas,
tõrjusid tagasi võõraste vaenuleere."
Mulle meeldib taolise usu kõla.
Kas poleks imeline omada ka ise sellist usku,
mis vallutab kuningriike?
Kuid selleks, et vallutada kuningriiki, tuleb esmalt võita ära kuningas.
Seejärel teha relvituks sõjavägi
ning lõpuks kuulutada välja võit.
Mõeldes sellele, mida Jeesus Kristus on meie heaks teinud,
võites ära kõik pimeduse jõud, kes püüavad seista su vastu.
Seda kõike tänu Jumala imelisele armule.
Seetõttu tahaks ka öelda sulle:
ära pane oma usku oma usku, vaid Jeesusesse.
Mida enam oma usku rakendad, seda tugevamaks see saab!
Mõtle sellele, kuidas läbi usu Jumalasse
nad vallutasid kõik takistused ja olid ikka võitjate poolel.
Nad liikusid kindlana edasi, nähes Jumalat täitmas oma tõotusi.
Uskugem kuningriike vallutavasse usku!
1. Nad vallutasid usu läbi kuningriike.
2. Nad tegid õigluse tegusid.
Mulle meeldib see!
Meie oma õigsus pole pennigi väärt.
Piiblis on öeldud, et me oma õigsus on kui määrdunud räbalad,
mis pole midagi väärt.
Nii et enese õigsus pole midagi väärt.
Ma vihkan eneseõigsust.
Ma tõesti vihkan seda.
Vihkan, kui näen seda Instagrammis inimeste kommentaarides.
Kui inimesed on nii hukkamõistvad teiste inimeste suhtes.
Ma vihkan seda kõike,
sest sel pole õigsusega mingit pistmist.
Jumal on meie õigsus.
Meie õigsus sõltub kõigest sellest, mis on õige Jumalas
ja mitte selles, mis meiega on viltu.
Kui vaatame oma elude peale ja püüame ehitada oma õigsusele,
ehitame kõigele sellele, mis meiega on viltu
ja selles pole mingit väge.
Kui sa aga paned oma usu Jeesusesse Kristusesse
ja usud, et Tema õigsus on ka sinu õigsus,
siis see on ainus põhjus, miks võime täna olla kirikus
ja tõsta oma käed Jumala ülistuseks ja kiituseks.
Me ei pea maas roomama kui mingid ussikesed,
püüdes elada oma nõrkuste ja läbikukkumiste keskel.
Me elame tuginedes Tema väele ja tõotustele.
Tuginedes Tema õigsusele.
Psalmid 11:7 ütleb, et Jumal on õiglane.
Ta ei tee ainuüksi õiglasi tegusid, aga Ta ka on õiglane.
See on see, kes Ta on! Aamen.
Jumal on õiglane ja Ta ka armastab õiglust
ning Tema õiged saavad näha Tema palet.
Olen õppinud elus seda,
et sellena, kellena Jumalat näed, sellena näed ka Tema tegusid.
Piibel ütleb väga selgelt, et Jumal on õiglane.
Psalmid 119:68 ütleb Taavet: "Sina oled hea ja teed head."
Ehk kui sa usud, et Jumal on hea, siis sa ka usud, et Ta teeb head.
Paljud aga usuvad, et Jumal on õel ja paha
ning teeb ka seetõttu halbu asju.
Kahjuks peitub taoline vaimsus
terrorismi ja palju halva taga maailmas.
See kõik taandub sellele, millise usume Jumala olevat.
Kui sa aga usud, et Jumal on õiglane ja et Ta on sinu õigsus;
et Ta armastab õigsust ja laseb oma pale paista oma õigete üle,
siis me ei pea elama oma elu
oma kohutavate läbikukkumiste ja patu koorma all.
Sest kui sa seda teed,
võivad isegi aastate tagused asjad blokeerida Jumala õnnistused su elust
ja sa tunned end ikka näruselt.
Sul pole vähimatki tunnet, et ülistada ja kiita Jumalat.
Kahjuks on nii, et hukkamõistul pole aegumise tähtaega.
See muudkui tuleb ja ründab sind.
Ja just seepärast peadki elama Jumala tõotustele tuginedes,
sest Tema on meie õigsus.
Kui me seda usume,
võime ka elada oma elusid nii, et need tooks esile õiglust.
Sest Heebrealaste 11 on ka öeldud, et nad vallutasid usu läbi kuningriike
ja tegid õigluse tegusid.
Eneseõigsus ei toimi!
Käsumeelne õigsus ei toimi!
Küll aga toimib Kristuse õigsus!
Ja kui me usume, et Kristuse õigsus toimib ka meie eludes,
siis me näeme ka selle vilju.
Usun, et üks valdkond, kus õigsus toimib
ja mille kaudu saame teha õiglasi tegusid,
on meie kõne ja sõnad.
Õpetussõnad 10 ptk räägib pidevalt õiglasest inimesest.
Õp.10:11 ütleb: "Õiglase suu on eluallikas."
Minu jaoks tähendab see õigsust.
Inimeste julgustamine on õigsuse tegu,
sest lased oma sõnadel olla eluallikaks teistele.
Las ma küsida su käest: kas su sõnad on ka eluallikaks,
või toovad pigem kaasa valu ja lüüasaamist?
Mina usun, et meid on kutsutud rääkima õigluse sõnu.
Sest kui me oleme Jumala õigsuse esindajad,
siis me oleme ka eluallikaks.
Viska negatiivsus välja oma suhtlustest ja kõnepruugist!
Kui tahad elada jõulist usuelu,
pead loobuma negatiivsusest ja lüüasaamisest.
Pead asendama selle õigsusega ja harjutama end sellega,
sest vahel me isegi ei näe seda negatiivsust endas.
Sul on ehk kenad ja armsad vanemad, aga nad alati usuvad vaid halvimat
ja korraga sa näed, et teed ise seda sama.
Kuid Jumala väe läbi peaks me elama oma elusid nii,
et see toob esile õigsuse vilja.
See on see, mida Heebrea kirja rahvas tegi.
Nii et su sõnad saavad tuua esile valgust ja julgustust.
Isad, kui te jagate elu ja julgustuse sõnu,
on see eluallikaks te lastele!
Ja uskuge mind - see saab kandma võimast vilja
ja tooma esile võimsa tasu kõigil eelolevatel aegadel.
Seetõttu ei tohiks me kunagi alahinnata oma sõnade mõju,
kui tegu on ka me lastega.
Me lastel oli ikka vahel kombeks öelda:
"Ma ei saa! Ma ei suuda! Ma ei saa sellega hakkama!"
Mina aga ütlesin, et meie peres pole sellist sõnapaari nagu "Ei saa!".
See ajas neid algul närvi,
kuid täna olen tänulik laste eest, kes on "Saab küll!" täiskasvanud.
Õpetussõnad 10:21 "Õiglase huuled..."
Me oleme varem rääkinud õiglase tegudest,
aga nüüd räägime õiglase sõnadest.
"Õiglase huuled kosutavad paljusid."
Kui sinu elus on inimesi,
kes sõltuvad sinult saadavast kosutusest,
siis kas nad on hästi toidetud või surevad nad nälga?
Ärgu olgu me sõnad ainuüksi eluallikaks,
aga olgu need ka sõnad, mis kosutavad-toidavad paljusid!
Ma ei taha rääkida asjadest, mis tõmbaks inimestele vee peale.
On lausa hämmastav,
kuidas osad suudavad muuta Piibli nii negatiivseks raamatuks,
kui nad kusagilt kantslist jutlustavad.
Mina tahan kuulutada elusõnu!
Ja sõltumata sellest, mis olid su tunded siia tulles -
tahan, et tunneksid end siit lahkudes
Jumala, elu ja iseenda suhtes paremini.
Räägime elusõnu!
Õpetussõnad 10:25
"Kui torm üle käib, siis pole enam õelat,
aga õigel on igavene alus."
Kas pole lahe?
Teada, et tänu Kristuse õigsusele on sul kindel alus.
See on ka see, mis annab aluse su tugevale usule.
Tugev usk ei tähenda seda, et sa ei koge lahingu raskust.
Mulle meeldib see lugu Rooma sõjaväepealikust,
kellele allusid sajad sõdurid.
Sel pealikul oli kodus teenijatüdruk, kes oli haige ja suremas.
Nii läks ta Jeesuse juurde ja palus, et Too tervendaks ta teenijatüdruku,
mispeale Jeesus lubas seda teha ja minna ta kotta.
Kui sõjaväepealik ütles: "Palun ära tule!
Ma pole seda väärt, et tuleksid mu kotta."
Ta oli mees, kellel endal oli võim ja meelevald.
Ta oli tugev ja mõjukas vend, kelle alluvuses oli sadu teisi mehi.
Ta muide ise ütles, et ta on nii võimuga mees,
kui võimu alluvuses olev mees.
Nii ütles ta ka Jeesusele:
"Lihtsalt ütle sõna ja mu teenija saab terveks!",
mispeale Jeesus vastas:
"Nii suurt usku pole ma veel kordagi Iisraeliski näinud!"
See sõjaväepealik oli roomlane ehk teisisõnu pagan,
kellel oli enam usku, kui mida Jeesus oli Iisraelis kohanud.
Kuid tema usk ei olnud tema enda jõus või õigsuses,
vaid selles, et Jeesuse Kristuse sõna võib tuua võidu ja elu.
See on see, kuidas ka meie peaks elama!
Kuidas me peaks tahtma elada oma elu.
Mulle nii meeldib see.
Õpetussõnad 10:32
"Õiglase huuled teavad, mis on meelepärane."
Mis on meelepärast sinu sõnades?
Mis on meelepärane?
Negatiivsed ja vihased sõnad?
Pidevalt vihane olek ja sellest lähtuv kõneviis?
Kriitikameel, tagarääkimine...
Me koguduse algaegadel,
mil olime kujundamas selle DNA'd ehk kultuuri;
seda, kuidas meie kogudus käitub.
Mu siiras palve on, et me teaks, mida tähendab kõnelda õigsuse sõnu,
sest on teatud kõne -ja käitumisviise, mis pole lihtsalt aktsepteeritavad.
Need pole lihtsalt lubatud.
Kui aga asjad on õiged, näeme ka õigsust toimimas.
Toimimas su enda elus ja koguduses,
aga ka sellistel viisidel,
et inimesi lausa tõmbab nö "võitjate" ligi.
Jah, see võib vahel olla ka hirmuäratav,
sest pole midagi hullemat, kui olla lääpas maas
ja seista silmitsi mõne suure "kuningaga".
Ja siis need "võitjad" tulevad sulle vastu
ja on nii üliõnnelikud ning sulle käib see täiega pinda.
Tundub, et kõigil teistel pole mingeid probleeme.
Samas, kui nii end tunned, siis tea,
et sellises seisus pole parimat paika kui olla Jumala kojas.
Pole midagi imelisemat, kui viibida usku täis õhkkonnas,
kus kuulutatakse elusõnu,
et julgustada teisi ja ehitada neid üles.
Mu palve on, et me kogudus võiks alati olla selline.
Armas aeg, ma pean tempot tõstma!
Mul on siin 7 punkti ja ma olen rääkinud vaid kahest!
"Kes usu läbi vallutasid kuningriike, mõistsid kohut..."
ja pane tähele nüüd seda - "...said kätte tõotusi."
Tea, et Jumal ei taha hoida sind eemal oma tõotustest
ja Ta ei taha hoida oma tõotusi eemal sinust.
Teda on kirjeldatud kui lepingut pidavat Jumalat
ehk teisisõnu - Ta peab oma sõna.
5 Moosese 7:9 on öeldud:
"Jumal, kes lepingut peab... tuhandenda põlveni..."
Jumal peab oma lepingut.
Nehemja 9 ptk's olid inimesed, kes polnud ustavad Jumalale.
Nad unustasid Jumala teod ja nõu ning läksid oma teed.
Kuid Nehemja 9:32 on tekst:
"Ja nüüd, meie Jumal, suur, vägev ja kartustäratav Jumal,
kes peab lepingut..."
Ehk teisisõnu: "Jumal, kuigi me oleme Sind alt vedanud,
oled Sina ometigi lepingut pidav Jumal."
Usun, et jõuline ja tugev usk teab, kuidas minna nendele tõotustele järgi
ja saada need kätte.
Milliste tõotuste täitumisi sina ootad?
Sest ma ei usu hetkekski,
et Jumal tahaks meiega peitust mängida,
hoides me eest oma tõotused peidus.
Mina usun, et Ta tahab, et sa päriksid need tõotused
ja Ta on ustav selles tahtes.
See ei tähenda seda,
et su teel tõotuste poole ei tuleks ette suuri väljakutseid või vastuseisu.
Mõtlen siinkohal kahele sarnasele, aga samas mitte ühesugusele sõnale.
Üks on "kätte saama" tõotusi
ja teine "sihile jõudma" nende tõotuste osas.
"Kätte saama" tähendab midagi saama või vastu võtma.
"Sihile jõudma" aga sirutuma millegi poole,
lõpuks ometi kvalifitseerudes neid õnnistusi vastu võtma.
Nii näiteks panustad sa kõvasti oma doktori kraadi saamise nimel
ja jõuad lõpuks punkti, kus sa selle ka kätte saad.
Sa jõuad sihile, mis on muidugi igavesti vinge asi!
Mõeldes neile sõnadele ja sellele, kuidas Jumal tegutseb,
siis osa sellest on lihtsalt oskus Tema õnnistusi vastu võtta.
Jumal on juba võitnud lahingu meie eest.
Me peame lihtsalt teadma, kuidas see võit vastu võtta
ja elada Tema tõotustes.
Kuidas nende tõotuste osas sihile jõuda.
Samas on sellel kõigel ka teine pool.
Filiplastele 3:13-14 ütleb Paulus:
"Ma unustan kõik, mis on taga...
ma püüdlen sihtmärgi poole,
Jumala üleva kutsumise võiduhinna poole Kristuses Jeesuses."
Samas ütleb ta salmis 12: "Mitte et ma selle oleksin saanud..."
Nii et ta püüdles kõige selle poole, mis Jumalal oli varuks ta jaoks.
Mulle nii meeldivad need 2 sõnapaari: kätte saama ja sihile jõudma,
kui jutt käib Jumala asjadest.
Ehk siis kätte saamine tähendab hingata Jumala tõotuses,
kuniks see täitub.
Sihile jõudmine on aga seotud tõotuse poole välja sirutumisega.
Kui me peaks ainult sirutuma nende tõotuste poole,
püüdes olla ise piisavalt head,
ei saavuta me kunagi läbimurdeid.
Seetõttu peabki mõistma, et see on seotud
Jumalas hingamisega ja Temalt vastu võtmisega.
Teisalt aga peame ka välja astuma
ja olema need, kelleks Jumal on meid kutsunud.
Liikuma edasi ja sirutuma oma kõrgema kutsumise suunas.
Mulle meeldib olla 60-aastane täis elujõudu ja energiat,
omades võimet teha osadele noorematele 1:0 ära.
Aga samas omada ka piisavalt tarkust ning jagada oma kogemusi,
mida inimesed tähele panevad.
Nii et see on üks lahe iga ja mulle meeldib see!
Samas võin öelda sulle,
et kui sina usud ja usaldad Jumalat, kes peab oma tõotusi;
kui sa austad Teda kogu oma elu jooksul
ja usud Tema tõotuste täitumist,
siis su elust saab üks imeline tunnistus Jumala headusest, armust ja väest.
Võin seda lubada sulle!
Keegi võib proovida nädal aega kümnise maksmist
ja jätta selle siis pooleli, öeldes, et see ei toimi.
Kui sa aga paned läbi kogu elu Jumala esikohale oma elus,
siis vaata, kas sa elu lõpus veel ka ütled, et see ei toiminud?
Sest kui sa sead Jumala esikohale ja austad Teda läbi kogu oma elu,
siis sa alles näed, kui hästi see kõik toimib
ja kuidas sa saad kätte kõik Tema poolt antud tõotused.
Mõtlen iseenda ja Bobbie elu peale
ja kõigi võimaluste peale, mis meile avanenud.
Üks neist istub siin esireas,
kes koos mitme teisega teeb filmi Hillsongist.
Me kohe kindlasti ei mõelnud aastaid tagasi:
"Rajame koguduse, millest hiljem saaks teha Hollywoodi filmi!"
Ma poleks osanud sellele mõeldagi!
Seetõttu on ka hämmastav, et uskudes Jumalasse
sa ei saa kätte vaid neid asju, millesse oled uskunud,
vaid sa saad ülirohkesti üle selle,
mida suudaksid eales mõelda või paluda.
Vastavalt Tema väele, mis on Jeesuses Kristuses.
Mulle meeldib teenida Jeesust Kristust.
Mulle meeldib see!
Jumal on tõotuste pidaja Jumal
ja tänu Tema armule saad sa ka vallutada
ükskõik, millised kuningad.
Ükskõik, millised suured väljakutsed, probleemid või vastuseisu.
Sa võid näha, kuidas need kõik saavad murtud.
Sa võid näha, kuidas Jumal täidab oma tõotused su elus
ja läbi su elu.
Jumal on ustav Jumal, kes peab oma tõotusi.
Ta peab oma lepingut Jeesuse nimel.
Heebrea kirjas mainitud inimesed ei vallutanud ainult kuningriike
oma vankumatu, jõulise ja püsiva usuga,
vaid nad tegid ka õigsuse tegusid, elades oma elusid õigesti.
Nad ei tuginenud sellele, mis oli inimlikult valesti,
vaid sellele, mis oli Jumalaga õigesti.
Õigsus me eludes väljendub selles, kuidas me kohtleme teisi inimesi.
Ehk teisisõnu - me peame kohtlema neid õigesti,
tuginedes oma õigetele väärtushinnangutele,
mis raamivad me elu
ja millele me saame rajada nii oma tänase kui homse.
Meie õigsusele on nii palju praktilisi väljundeid,
et seda aktiivselt välja elada ja teha õigsuse tegusid.
Tegusid, mis ei tugine meie eneseõigsusele,
mis on kõige haledam ja kohutavam asi, mis üldse olla saab.
Sest Piibel ütleb, et eneseõigsus on nagu määrdunud räbalad.
Samas on meil kõigil võimalus tugineda Jeesuse Kristuse õigsusele.
Sel moel elades pole küsimus enam me tegudes ja saavutustes,
vaid selles, et Tema õigsus peegelduks me tegudes, sõnades,
inimestega ümber käimises, usus tulevikku ja paljus muus.
Meis tegutsev Kristuse õigsus on võrratu tunnistus
ja samas magnet paljudele, kes tahavad seda sama, mis meil on.
Jah, meil kõigil on veel pikk maa minna,
et olla selline nagu Jeesus oli,
aga kui me usume, et Tema õigsus on meie pärisosa,
siis lasemel sel ka teha tööd enda sees
ja mõjutada maailma enda ümber.
"Usk on kindel usaldus selle vastu, mida oodatakse,
ja veendumus selles, mida ei nähta."
Kõik sõltub sellest,
kas kogu seda nähtamatut maailma saab muuta hetkega nähtavaks
või mitte
ja kas jagub usku uskuda Jumala ustavusse.
Ma olen elav tunnistus sellest.
Ma ei oska seda seletada, aga Ta tegi seda minu elus.
Ma käisin vanglast sisse-välja,
jõudes otsapidi Miamisse narkorehabilitatsiooni keskusesse.
Seal kohtusin ka oma naisega.
Me abiellusime aasta hiljem.
Olin selleks ajaks uimastitest vaba
ja juhtisin juba ise sama programmi, mille abil olin ise vabaks saanud.
Olin abielus ja mul oli oma kodu.
Mind austati minu töö tõttu
ja ometi olin omadega viimse piiri peal,
maadeldes ühe tühjusega enda sees.
Mu südames oli kui tühimik.
Mind saadeti ühele juhtimiskonverentsile,
kus ma päeva lõppedes ostsin impulsiivselt pudeli viina
ja jõin sellest 3/4 ära.
Seejärel istusin aga rooli ja sõitsin nii kiiresti, kui sõita andis
Õues sadas vihma ja kui ma õrnalt pidurit vajutasin,
hakkas auto tee peal vibama...
Avastades end haiglavoodist, tabas mind tohutu meeleheide
ja ma ütlesin Jumalale:
"Kui Sa mind siit välja aitad, annan oma elu sulle!
Kas Sa palun kaaluks seda võimalust?"
Ja ma tajusin vastusena kui üht mõtet, mis ütles: "Ei."
Lihtsalt "Ei".
Aga ma olin nii valmis alistama oma elu Talle, et ütlesin:
"Vahet pole! Ma annan Sulle oma elu nii või teisiti!"
Enne, kui selle välja öeldagi sain,
ma teadsin, et Ta on ustav võtma mu väikese usu
ja pöörama selle millekski imeliseks.
Purustav koorem su õlgadel
Me seisame igavesti väljasirutatud kätega
Sinu nimi on minu lootus
Kalju keset mäslevaid torme
Mu süda on Su kodu
Jeesus, las Su armastus võtta võimust
Sinu nimi on minu lootus
Kalju keset mäslevaid torme
Mu süda on Su kodu
Jeesus, las Su armastus võtta võimust
Sinu nime, südame ja hinge pärast
Kuulub mu elu elava kivina Sulle
Sinu au, südame ja hinge pärast
Alistan kõik, et ehitada üles Sinu koda
Sinu nime, südame ja hinge pärast
Kuulub mu elu elava kivina Sulle
Sinu au, südame ja hinge pärast
Alistan kõik, et ehitada üles Sinu koda
Su nimi on mu kindel alus
Au lootus, mis lähtub ühest ainsast
Su armastus kestab igavesti
Sa oled püha mägi, mis iialgi ei lange
Kogu maailm võta vastu see lootus
Las Su tahe sündida iga inimese südames
Tere tulemast koju, kogu loodu
See lootus kuulub meile, las Su tahe sündida
Kogu maailm võta vastu see lootus
Las Su tahe sündida iga inimese südames
Tere tulemast koju, kogu loodu
See lootus kuulub meile, las Su tahe sündida
UUS ÕPETUS
PASTOR BRIAN HOUSTON'ilt
EI ÜHTKI TEIST NIME
Me peame mõistma, et pole ühtki teist nime.
Et kogu kaitse, turvatunne, varustatus, meelevald ja rahu
lähtuvad vaid sellest ühest ja imelisest nimest, milleks on
JEESUS
Järgmine peatus on 2 minuti pärast.
Mul on hea meel, et vaatasid täna Hillsong TV'd
ja vaatad meid ka taas nädala pärast.
Mu palve on, et püsiksid kindlana usus,
sõltumata olukordadest, mis su vastu tõusevad.
Et omaksid usku, mis oleks jõuline, vankumatu ja kindel.
Ole õnnistatud!
Tõlge: Anne-Ly Raukas